CELEX: 62012CA0388
Language: sk
Date: 2013-11-14 00:00:00
Title: Vec C-388/12: Rozsudok Súdneho dvora (štvrtá komora) zo 14. novembra 2013 (návrh na začatie prejudiciálneho konania, ktorý podal Tribunale amministrativo regionale per le Marche — Taliansko) — Comune di Ancona/Regione Marche [Štrukturálne fondy — Európsky fond pre regionálny rozvoj (EFRR) — Finančný príspevok zo štrukturálneho fondu — Kritériá oprávnenosti výdavkov — Nariadenie (ES) č. 1260/1999 — Článok 30 ods. 4 — Zásada trvalosti činnosti — Pojem „podstatná zmena“ činnosti — Udelenie koncesnej zmluvy bez predchádzajúceho zverejnenia alebo predchádzajúcej súťaže]

11.1.2014   
            
            
               SK
            
            
               Úradný vestník Európskej únie
            
            
               C 9/12
            
         Rozsudok Súdneho dvora (štvrtá komora) zo 14. novembra 2013 (návrh na začatie prejudiciálneho konania, ktorý podal Tribunale amministrativo regionale per le Marche — Taliansko) — Comune di Ancona/Regione Marche
   (Vec C-388/12) (1)
   
   (Štrukturálne fondy - Európsky fond pre regionálny rozvoj (EFRR) - Finančný príspevok zo štrukturálneho fondu - Kritériá oprávnenosti výdavkov - Nariadenie (ES) č. 1260/1999 - Článok 30 ods. 4 - Zásada trvalosti činnosti - Pojem „podstatná zmena“ činnosti - Udelenie koncesnej zmluvy bez predchádzajúceho zverejnenia alebo predchádzajúcej súťaže)
   2014/C 9/17
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale amministrativo regionale per le Marche
   
      Účastníci konania pred vnútroštátnym súdom
   
   
      Žalobca: Comune di Ancona
   
      Žalovaný: Regione Marche
   
      Predmet veci
   
   Návrh na začatie prejudiciálneho konania — Tribunale amministrativo regionale per le Marche — Výklad článku 30 ods. 4 písm. a) nariadenia Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch (Ú. v. ES L 161, s. 1; Mim. vyd. 14/001, s. 31) — Odobranie a vymáhanie finančného príspevku Spoločenstva — Pojem „podstatná zmena“ — Vzťah medzi podmienkou zmeny povahy alebo vykonávania činnosti a podmienkou zmeny podmienky neexistencie neoprávneného zvýhodnenia podniku alebo verejného subjektu — Funkčná zmena — Podmienka súladu činností, ktoré sú predmetom financovania, s ustanoveniami Únie v oblasti verejných zákaziek — Čiastočná zmena určenia financovaného diela a koncesia na správu diela udelená súkromnému subjektu mimo rámca postupu pri zadávaní verejných zákaziek
   
      Výrok rozsudku
   
   
               1.
            
            
               Článok 30 ods. 4 nariadenia Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch sa má vykladať v tom zmysle, že zmeny, na ktoré sa toto ustanovenie vzťahuje, zahŕňajú tak zmeny, ktoré nastanú pri realizácii diela, ako aj zmeny, ku ktorým dôjde neskôr, najmä pri správe tohto diela, pokiaľ tieto zmeny nastanú v lehote piatich rokov upravenej v uvedenom ustanovení.
            
         
               2.
            
            
               Článok 30 ods. 4 nariadenia č. 1260/1999 sa má vykladať v tom zmysle, že posúdenie, či z udelenia koncesie nevyplývajú významné príjmy pre zadávateľa alebo neopodstatnené výhody pre koncesionára, si nevyžaduje predchádzajúce overenie toho, či sa dielo, ktoré je predmetom koncesie, podstatným spôsobom nezmenilo.
            
         
               3.
            
            
               Článok 30 ods. 4 nariadenia č. 1260/1999 sa má vykladať v tom zmysle, že toto ustanovenie sa vzťahuje tak na predpoklad fyzickej zmeny, pokiaľ zrealizované dielo nezodpovedá dielu uvedenému v projekte, na ktorý sa poskytol finančný príspevok, ako aj na predpoklad funkčnej zmeny, pričom v prípade zmeny spočívajúcej vo využívaní diela na iné aktivity, ako sú tie, ktoré boli plánované pôvodne v projekte, na ktorý bol poskytnutý finančný príspevok, musí byť takáto zmena spôsobilá významným spôsobom znížiť schopnosť predmetnej činnosti dosiahnuť cieľ, ktorý jej bol pridelený.
            
         
               4.
            
            
               Za okolností, o aké ide v spore vo veci vo veci samej, právo Únie nebráni tomu, aby bola koncesia na službu vo verejnom záujme týkajúcu sa diela udelená bez zadávacieho konania, pokiaľ toto udelenie zodpovedá zásade transparentnosti, ktorej dodržanie bez toho, aby to nevyhnutne znamenalo povinnosť pristúpiť k zadávaciemu konaniu, musí umožniť podniku nachádzajúcemu sa na území iného členského štátu, ako je členský štát, do pôsobnosti ktorého patrí zadávateľ, prístup k primeraným informáciám o tejto koncesii pred jej udelením tak, aby mal tento podnik možnosť prejaviť svoj záujem o získanie uvedenej koncesie, pokiaľ by si to želal, pričom takéto preverenie prináleží vnútroštátnemu súdu.
            
         
      (1)  Ú. v. EÚ C 295, 29.9.2012.